b'\n_START_ARTICLE_\nProceso teis\xc4\x97\n_START_PARAGRAPH_\nProceso teis\xc4\x97 \xe2\x80\x93 teis\xc4\x97s \xc5\xa1aka, visuma teis\xc4\x97s norm\xc5\xb3, nustatan\xc4\x8di\xc5\xb3, kaip gali b\xc5\xabti ginamos pa\xc5\xbeeista, gin\xc4\x8dijama materialioji teis\xc4\x97, u\xc5\xbetikrinan\xc4\x8di\xc5\xb3 jos \xc4\xafgyvendinim\xc4\x85. Materialin\xc4\x97 teis\xc4\x97 nustato teisini\xc5\xb3 santyki\xc5\xb3 subjekt\xc5\xb3 teises ir pareigas, o proceso teis\xc4\x97 nusako, kaip apginti pa\xc5\xbeeist\xc4\x85 ar gin\xc4\x8dijam\xc4\x85 materiali\xc4\x85j\xc4\x85 teis\xc4\x99 ir u\xc5\xbetikrinti jos \xc4\xafgyvendinim\xc4\x85._NEWLINE_Daugumoje \xc5\xa1ali\xc5\xb3 \xc5\xa1i\xc5\xb3 \xc5\xa1ak\xc5\xb3 teis\xc4\x97s normos kodifikuotos skirtinguose kodeksuose, ta\xc4\x8diau kai kuriose \xc5\xa1alyse yra vienas kodifikuotas aktas, kuris jungia civilinio ir baud\xc5\xbeiamojo proceso teis\xc4\x97s normas (proceso kodeksas).\n_START_SECTION_\n\xc5\xa0akos\n_START_PARAGRAPH_\nIstori\xc5\xa1kai pirmiausia susiformavo tokios proceso teis\xc4\x97s \xc5\xa1akos kaip baud\xc5\xbeiamojo ir civilinio proceso teis\xc4\x97. Greta \xc5\xa1i\xc5\xb3 \xc5\xa1ak\xc5\xb3 taip pat egzistuoja administracinio proceso teis\xc4\x97. Vokietijos teis\xc4\x97s sistemoje taip pat egzistuoja finansinio teisinio proceso teis\xc4\x97 ir socialinio teisinio proceso teis\xc4\x97, kadangi be bendrosios kompetencijos teism\xc5\xb3 egzistuoja ne tik administraciniai, bet ir socialiniai, finansiniai teismai.'